
ŠIAULIŲ MIESTO SAVIVALDYBĖS ADMINISTRACIJOS
SVEIKATOS SKYRIUS

SPRENDIMO „DĖL ATSTOVŲ SKYRIMO Į VIEŠOSIOS ĮSTAIGOS RESPUBLIKINĖS ŠIAULIŲ LIGONINĖS STEBĖTOJŲ TARYBĄ“ PROJEKTO
AIŠKINAMASIS RAŠTAS

2024 m. gegužės 22 d.
Šiauliai

Parengto sprendimo projekto tikslai ir uždaviniai. 
Sprendimo projekto tikslas yra deleguoti į viešosios įstaigos Respublikinės Šiaulių ligoninės, kurios steigėja yra Sveikatos apsaugos ministerija, stebėtojų tarybą du Šiaulių miesto savivaldybės tarybos narius.
Dabartinis sprendimo projekte aptariamų klausimų reguliavimas.
Vadovaujantis Lietuvos Respublikos sveikatos priežiūros įstaigų įstatymo 33 straipsniu, Lietuvos nacionalinės sveikatos sistemos (toliau – LNSS) viešosios įstaigos veiklos viešumui užtikrinti sudaroma stebėtojų taryba. Viešosios įstaigos stebėtojų taryba yra patariamasis organas, sudaromas penkeriems metams. LNSS viešosios įstaigos, kurios savininkė yra valstybė, stebėtojų taryba sudaroma iš dviejų LNSS viešosios įstaigos savininko teises ir pareigas įgyvendinančios institucijos paskirtų asmenų; dviejų savivaldybės, kurios teritorijoje yra įstaigos buveinė, tarybos paskirtų asmenų ir vieno įstaigos pagal Darbo kodeksą veikiančio darbuotojų atstovo paskirto asmens. Į stebėtojų tarybą negali būti paskirti asmenys, kurie dirba įstaigos vadovu, vadovo pavaduotoju, padalinių ir filialų vadovais, vyriausiaisiais finansininkais (buhalteriais), dirba institucijose, vykdančiose privalomąjį sveikatos draudimą, taip pat Pacientų sveikatai padarytos žalos nustatymo komisijoje, veikiančioje prie Sveikatos apsaugos ministerijos.
Atsižvelgiant į viešosios įstaigos Respublikinės Šiaulių ligoninės 2024-06-05 raštą Nr. S-2156 „Dėl stebėtojų tarybos nario (narių) paskyrimo“, sprendimo projektu siekiama pakeisti Šiaulių miesto savivaldybės tarybos 2019 m. gruodžio 12 d.  sprendimu Nr. T-478 „Dėl atstovų skyrimo į viešosios įstaigos Respublikinės Šiaulių ligoninės stebėtojų tarybą“ į viešosios įstaigos Respublikinės Šiaulių ligoninės stebėtojų tarybą paskirtus atstovus Iriną Barabanovą ir Narsetą Klevečkienę.
Sprendimo projekte numatyta:
1. Deleguoti į viešosios įstaigos Respublikinės Šiaulių ligoninės, kurios steigėja yra Sveikatos apsaugos ministerija, stebėtojų tarybą Šiaulių miesto savivaldybės tarybos Sveikatos ir socialinių reikalų komiteto pasiūlytus atstovus Jovitą Vičienę ir Iriną Barabanovą . 
2. Pripažinti netekusiu galios Šiaulių miesto savivaldybės tarybos 2019 m. gruodžio 12 d. sprendimą Nr. T-478 „Dėl atstovų skyrimo į viešosios įstaigos Respublikinės Šiaulių ligoninės stebėtojų tarybą“.
Priėmus sprendimą, galimos pasekmės (teigiamos, neigiamos).
Priėmus sprendimą, bus deleguoti du Šiaulių miesto savivaldybės tarybos nariai į viešosios įstaigos Respublikinės Šiaulių ligoninės stebėtojų tarybą. Neigiamų pasekmių nenumatoma.
Priėmus sprendimą, keičiami ar panaikinami galiojantys Savivaldybės teisės aktai.
Priėmus sprendimą, bus naikinamas Šiaulių miesto savivaldybės tarybos 2019 m. gruodžio 12 d. sprendimą Nr. T-478 „Dėl atstovų skyrimo į viešosios įstaigos Respublikinės Šiaulių ligoninės stebėtojų tarybą“.
Sprendimui įgyvendinti reikalingi priimti papildomi teisės aktai.
Sprendimui įgyvendinti nereikės priimti papildomų teisės aktų.
Sprendimui įgyvendinti reikalingos lėšos. 
Sprendimui įgyvendinti lėšos nereikalingos.
Sprendimo projektą parengė Šiaulių miesto savivaldybės administracijos Sveikatos skyrius. Tiesioginis rengėjas – l. e. Savivaldybės gydytojos (Sveikatos skyriaus vedėjos) pareigas Kristina Strupienė, tel. (0 41) 59 62 16. Projekto iniciatoriai: Šiaulių miesto savivaldybės meras Artūras Visockas.

L. e. Savivaldybės gydytojos (Sveikatos skyriaus vedėjos) pareigas                           Kristina Strupienė    



